सोयाबीन तेल में तेजी व शकर, गुड़ में नरमी का रुख
उपज मंडी में सभी जिंसों की आवक दिन व दिन बढ़ती जा रही है। नई फसल की कटाई होने से चना, गेहूं, राहर, बटरी, सरसों, उड़दा आदि सभी जिंसों की आवक अच्छी बनी हुई है। मंडी में जिंसों के भाव कमजोर चल रहे हैं जिस वजह से किसान बंधु अपना माल कम ला रहे हैं। सरकार ने गेहूं का समर्थन मूल्य 100 रुपए बढ़ा दिया है इससे गेहूं में जरूर तेजी का रुख बना हुआ है। इस साल गेहूं की फसल अच्छी रहेगी। इससे अधिक तेजी आने की आशा नहीं है। अभी मंडी में गेहूं मील क्वालिटी 1700 से 1800 रुपए क्विंटल का बिक रहा है। बाजार में वही गेहूं 2000 रुपए में बिकने लगा है। आगे गेहूं की आवक अप्रैल माह में अच्छी आएगी। जिससे भाव कम हो जाएंगे। इसी प्रकार चने के भाव कमजोर चलने से मंडी में नए चने की आवक कम है। किसानों को नुकसार लगने से अभी माल की बिकवाली नहीं है। इससे अभी हाजिर में चने के भाव में सुधार हुआ है। इसी प्रकार राहर, बटरी, सरसो, उड़दा के भाव स्थिर बने हुए हैं। गुरुवार को मंडी में सोयाबीन 2600 से 2950 रुपए तक बिका। इंदौर लाइन में सोया प्लांट वालों ने अपने भाव दो या तीन दिन के अंदर 10 से 15 हजार रुपए टैंकर में तेजी बना दी है। क्योंकि वायदा डिब्बा भी मार्च वायदा हाजिर में 667 रुपए चल रहा है। इस कारण सोयाबीन तेल में तेजी का रुख बना हुआ है। मार्च माह में शादी विवाह अधिक होने से एवं होली पर्व पड़ने से तेल की ग्राहकी अच्छी चलती रहेगी। आगे भाव घटने की आशा नहीं है। इसी प्रकार सोया रिफाइन डिब्बों में तीन-चार दिन में 15 से 20 रुपए की तेजी बन गई है। सरसों तेल में भी माल की कमी होने से सरसों तेल में भी तेजी का रुख बना हुआ है। विदेशी बाजार में पॉम ऑयल मंदा होने से भाव में तेजी की स्थिति नहीं है। गर्मी का मौसम शुरू होने से पॉम की बिक्री बढ़ जाएगी। इसके कारण सोयाबीन तेल में स्थिरता रहेगी। शकर में महाराष्ट्र और करेली के टैंडर कम जाने से शकर के भाव में 50 रुपए क्विंटल की मंदी आई है। सागर मंडी में एम क्वालिटी 4050 रुपए में बिक रही है। इसी प्रकार एस क्वालिटी 4020 से 4025 रुपए में बिक रही है। आगे शकर की खपत बढ़ेगी। इस कारण भाव में अधिक मंदी नहीं आएगी। देशी गुड़ करेली, हापड़, हरदोई में काफी तेजी आ गई थी। वर्तमान में 3200 रुपए के भाव बन गए हैं। गुड़ में ग्राहकी नहीं है। इससे भाव में तेजी का रुख नहीं है। सराफा बाजार में सोने-चांदी में तेजी का रुख बना हुआ है।
hin_Deva hin_Deva